XI број 06 – 56/23

Веће Градске општине Звездара на основу члана 42. Статута Градске општине Звездара - пречишћен текст („Службени лист града Београда“ 124/2019), члана 46. Закона о буџетском систему („Службени гласник РС“ број 54/09...и 92/2023) а у вези припреме Предлога Одлуке о привременом финансирању града Београда за период јануар-март 2024. године, односно предлога Одлуке о привременом утврђивању обима средстава за вршење послова града и градских општина и привременом одређивању прихода који припадају граду односно градским општинама за период јануар-март 2024. године и чланова 43-45. Пословника Већа Градске општине Звездара XI број 06 –42/19 од 03.12.19. године и XI број 06 –51/22 од 22.11.2022. године, дана 29.12.2023. године доноси следеће

доноси

О Д Л У К У

Кадровски план Градске општине Звездара за 2023. годину усвојен на седници Скупштине Градске општине Звездара одржаној дана 29. децембра 2022. године („Службени лист града Београда“ број 121/2022) наставља да се примењује и у 2024. години док траје привремено финансирање за период јануар-март 2024. године.

*О б р а з л о ж е њ е*

Чланом 77. Закона о запосленима у аутономним покрајинама и јединицама локалне самоуправе („Службени гласник РС“ број 21/2016, 113/2017, 113/2017-др.закон, 95/2018, 2014/2021 и 92/2023) предвиђено је да се нацрт Кадровског плана припрема у складу са буџетским календаром истовремено са нацртом буџета јединице локалне самоуправе тако да буде усаглашен са средствима обезбеђеним буџетом.

Секретаријат за финансије Градске управе града Београда, Сектор за буџете градских општина дописом I-13 број 4-529/23 од 21.12.2023. године доставио је градским општинама града Београда смернице у вези поступања приликом израде Предлога Одлука о привременом финансирању градских општина за период јануар-март 2024. године.

У складу са изнетим смерницама, чланом 46. Закона о буџетском систему и чланом 42. Статута Градске општине Звездара, Веће Градске општине Звездара доноси Одлуку као у диспозитиву.

ПРЕДСЕДНИК ВЕЋА

ГРАДСКЕ ОПШТИНЕ ЗВЕЗДАРА

Владан Јеремић